Document ID: 31990R1321

ΚΑΝΟΝΙΣΜΟΣ (ΕΟΚ) αριθ. 1321/90 ΤΟΥ ΣΥΜΒΟΥΛΙΟΥ
της 14ης Μαΐου 1990
για την τροποποίηση του κανονισμού (ΕΟΚ) αριθ. 1594/83 σχετικά με την ενίσχυση για τους ελαιούχους σπόρους
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 27 παράγραφος 3,
την πρόταση της Επιτροπής (3),
Εκτιμώντας:
ότι θα πρέπει να προβλεφθεί η δυνατότητα προσαρμογής του ποσού της ενισχύσεως για τους ελαιούχους σπόρους ανάλογα με τις κατηγορίες των δικαιούχων, όπως καθορίζονται στο άρθρο 1 παράγραφος 1 του κανονισμού (ΕΟΚ) αριθ. 1594/83 (4), όπως τροποποιήθηκε τελευταία από τον κανονισμό (ΕΟΚ) αριθ. 2215/88 (5), για να ληφθεί υπόψη, ιδίως, η διαφορά κόστους που προκύπτει από τις πραγματοποιηθείσες εργασίες μεταποιήσεως 7
ότι, πράγματι, σε εφαρμογή του κανονισμού αριθ. 115/87/ΕΟΚ του Συμβουλίου της 6ης Ιουνίου 1967 για τον καθορισμό των κριτηρίων για τον προσδιορισμό της τιμής της διεθνούς αγοράς των ελαιούχων σπόρων καθώς και του τόπου διελεύσεως των συνόρων (6), όπως τροποποιήθηκε τελευταία από τον κανονισμό (ΕΟΚ) αριθ. 1983/82 (7), όταν
δεν είναι δυνατή η διαπίστωση μιας τιμής της διεθνούς αγοράς των σπόρων, θεωρείται μια τιμή που υπολογίζεται βάσει των κριτηρίων που αναφέρονται στο άρθρο 2 του εν λόγω κανονισμού 7 ότι στον υπολογισμό αυτό υπεισέρχονται οι δαπάνες μεταποιήσεως 7 ότι οι δαπάνες αυτές μπορεί να διαφέρουν σημαντικά ανάλογα με τη χρησιμοποίηση των σπόρων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 του κανονισμού (ΕΟΚ) αριθ. 1594/83, προστίθεται το ακόλουθο εδάφιο:
«Το ποσό της ενισχύσεως μπορεί να διαφοροποιηθεί ανάλογα με τους τρόπους μεταποιήσεως που αναφέρονται στα πρώτο εδάφιο στοιχεία α) και β), στην περίπτωση κατά την οποία εμφανίζεται σημαντική διαφορά στις παραμέτρους που ελήφθησαν υπόψη για τον υπολογισμό του εν λόγω ποσού.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαΐου 1990.

Labels: 17
19
5